text: Papers de fi de mil·lenni. Exposició al CRAI Biblioteca de Lletres | Centre de Recursos per a l'Aprenentatge i la Investigació - CRAI UB
  Inici >> Noticies Butlleti >> Papers de fi de mil·lenni. Exposició al CRAI Biblioteca de Lletres
  Us convidem a visitar l'exposició Papers de fi de mil·lenni al CRAI Biblioteca de Lletres. Es tracta d'una visió del final de segle duta a terme per 24 destacats especialistes en disciplines diverses, on cada volum porta incorporat un gravat original. Aquest treball va ser concebut i realitzat per l'artista, gravador i bibliòfil olotí Miquel Plana Corcó.
  Com a colofó del darrer volum llegim: "Aquest quadern, vint-i-quatrè de la col·lecció PAPERS DE FI DE MIL·LENNI EDITATS A Olot al taller de Miquel Plana des de l'abril de 1995 al febrer de 2004, segella, amb la modèstia habitual, nou anys d'un projecte il·lusionat i de feixuga materialització, que s'ha fet arribar a bon port amb un peu fondejant al segle XX i l'altre navegant pel XXI. Les hores se les mengen els dies i els dies són devorats pels anys, que, de cent en cent formen els segles. Testimonis d'aquest fet són els llibres. Que els déus de l'Olimp beneeixin aquests vint-i-quatre documents, balanç d'un temps que ha vist morir i néixer dues centúries. Amén."